CELEX: 32008D0689
Language: sl
Date: 2008-08-01 00:00:00
Title: 2008/689/ES: Odločba Komisije z dne 1. avgusta 2008 o spremembi Priloge II k Direktivi 2000/53/ES Evropskega parlamenta in Sveta o izrabljenih vozilih (notificirano pod dokumentarno številko C(2008) 4017) (Besedilo velja za EGP)

23.8.2008   
            
            
               SL
            
            
               Uradni list Evropske unije
            
            
               L 225/10
            
         
      ODLOČBA KOMISIJE
   
   z dne 1. avgusta 2008
   o spremembi Priloge II k Direktivi 2000/53/ES Evropskega parlamenta in Sveta o izrabljenih vozilih
   (notificirano pod dokumentarno številko C(2008) 4017)
   (Besedilo velja za EGP)
   (2008/689/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive 2000/53/ES Evropskega parlamenta in Sveta z dne 18. septembra 2000 o izrabljenih vozilih (1) in zlasti člena 4(2)(b) Direktive,
   ob upoštevanju naslednjega:
   
               (1)
            
            
               Člen 4(2)(a) Direktive 2000/53/ES prepoveduje uporabo svinca, živega srebra, kadmija in šestvalentnega kroma v surovinah in sestavnih delih za vozila, ki se dajo v promet po 1. juliju 2003, razen v primerih in pod pogoji iz Priloge II k navedeni direktivi. Prilogo II k Direktivi 2000/53/ES je treba v skladu s členom 4(2)(b) navedene direktive redno prilagajati glede na znanstveni in tehnični napredek.
            
         
               (2)
            
            
               V Prilogi II k Direktivi 2000/53/ES so našteti surovine in sestavni deli za vozila, ki so izvzeti iz prepovedi težkih kovin iz člena 4(2)(a) Direktive. Za več teh surovin in sestavnih delov se veljavnost takšne izjeme izteče na datume iz navedene priloge. Vozila, dana v promet pred iztekom veljavnosti izjeme, lahko vsebujejo težke kovine v surovinah in sestavnih delih iz Priloge II k Direktivi 2000/53/ES.
            
         
               (3)
            
            
               Veljavnost nekaterih izjem, za katere prepoved iz člena 4(2)(a) Direktive 2000/53/ES ne velja, se ne sme podaljšati, saj se je v teh primerih zaradi tehničnega napredka mogoče izogniti uporabi svinca, živega srebra, kadmija ali šestvalentnega kroma.
            
         
               (4)
            
            
               Nekatere surovine in sestavni deli, ki vsebujejo svinec, živo srebro, kadmij ali šestvalentni krom, morajo biti še naprej izvzeti iz prepovedi iz člena 4(2)(a), saj se uporabi teh snovi v navedenih surovinah in sestavnih delih še vedno ni mogoče izogniti. V nekaterih primerih je ustrezno pregledati datume izteka veljavnosti izjem, da se omogoči dovolj dolgo obdobje za odpravo prepovedanih snovi v prihodnosti.
            
         
               (5)
            
            
               V tretji alinei opomb v Prilogi II k Direktivi 2000/53/ES, kakor je bila spremenjena z Odločbo Komisije 2005/438/ES z dne 10. junija 2005 o spremembi Priloge II k Direktivi 2000/53/ES Evropskega parlamenta in Sveta o izrabljenih vozilih (2), je določeno, da so rezervni deli, dani v promet po 1. juliju 2003, ki se uporabijo za vozila, dana v promet pred 1. julijem 2003, izvzeti iz določb člena 4(2)(a) Direktive 2000/53/ES. Ta izjema omogoča popravilo vozil, danih v promet pred začetkom veljavnosti prepovedi težkih kovin iz člena 4(2)(a) Direktive 2000/53/ES, z rezervnimi deli, ki izpolnjujejo iste zahteve glede kakovosti in varnosti kot deli, s katerimi so bili prvotno opremljeni.
            
         
               (6)
            
            
               Tretja alinea opomb v Prilogi II k Direktivi 2000/53/ES ne ureja rezervnih delov za vozila, dana v promet po 1. juliju 2003 in pred iztekom veljavnosti izjeme iz Priloge II k navedeni direktivi. Rezervni deli za ta vozila zato ne smejo vsebovati težkih kovin, tudi če se uporabijo za zamenjavo delov, ki so prvotno vsebovali težke kovine.
            
         
               (7)
            
            
               V nekaterih primerih je vozila tehnično mogoče popraviti samo s prvotnimi rezervnimi deli, saj bi bilo drugače treba spremeniti dimenzijske in funkcionalne karakteristike celotnih sistemov vozil. Rezervnih delov, ki niso prvotni, ni mogoče vgraditi v sisteme vozil, katerih prvotni deli so vsebovali težke kovine, zato ta vozila ni mogoče popraviti in jih je morda treba predčasno odstraniti. Prilogo II je zato treba ustrezno spremeniti. Ta odločba mora vplivati le na omejeno število vozil ter surovin in sestavnih delov za vozila, in sicer v omejenem obdobju.
            
         
               (8)
            
            
               Ker je varnost potrošnikov bistvena ter ker so ponovna uporaba, obnova in podaljšanje življenjske dobe izdelkov prijazni okolju, morajo biti rezervni deli na voljo za popravilo vozil, ki so bila dana v promet med 1. julijem 2003 in datumom izteka veljavnosti posamezne izjeme. Zato je treba dovoliti uporabo svinca, živega srebra, kadmija in šestvalentnega kroma v surovinah in sestavnih delih, ki jih vsebujejo rezervni deli, namenjeni popravilu takšnih vozil.
            
         
               (9)
            
            
               Ustrezno je, da se besedilo izjem uskladi z drugimi okoljskimi direktivami v zvezi z odpadki, ki vsebujejo podobne izjeme.
            
         
               (10)
            
            
               Direktivo 2000/53/ES je zato treba ustrezno spremeniti.
            
         
               (11)
            
            
               Ukrepi, predvideni s to odločbo, so v skladu z mnenjem odbora, ustanovljenega s členom 18(1) Direktive 2006/12/ES Evropskega parlamenta in Sveta z dne 5. aprila 2006 o odpadkih (3) –
            
         SPREJELA NASLEDNJO ODLOČBO:
   Člen 1
   Priloga II k Direktivi 2000/53/ES se nadomesti z besedilom iz Priloge k tej odločbi.
   Člen 2
   Ta odločba začne veljati tretji dan po objavi v Uradnem listu Evropske unije.
   Člen 3
   Ta odločba je naslovljena na države članice.
   
      V Bruslju, 1. avgusta 2008
      
         
            Za Komisijo
         
         Stavros DIMAS
         
         
            Član Komisije
         
      
   
   
      (1)  UL L 269, 21.10.2000, str. 34. Direktiva, kakor je bila nazadnje spremenjena z Direktivo 2008/33/ES (UL L 81, 20.3.2008, str. 62).
   
      (2)  UL L 152, 15.6.2005, str. 19.
   
      (3)  UL L 114, 27.4.2006, str. 9.
   
      PRILOGA
      
         
            „PRILOGA II
            Surovine in sestavni deli, ki so izvzeti iz člena 4(2)(a)
            
                        Surovine in sestavni deli
                     
                     
                        Področje uporabe in datum izteka veljavnosti izjeme
                     
                     
                        Označiti ali drugače identificirati v skladu s členom 4(2)(b)(iv)
                     
                  
                        Svinec kot zlitinski element
                     
                  
                        
                                    1.
                                 
                                 
                                    Jeklo za strojno uporabo in pocinkano jeklo z utežnim deležem svinca do 0,35 %
                                 
                              
                     
                         
                     
                     
                         
                     
                  
                        
                                    2(a)
                                 
                                 
                                    Aluminij za strojno uporabo z utežnim deležem svinca do 2 %
                                 
                              
                     
                        Kot rezervni deli za vozila, dana v promet pred 1. julijem 2005
                     
                     
                         
                     
                  
                        
                                    2(b)
                                 
                                 
                                    Aluminij z utežnim deležem svinca do 1,5 %
                                 
                              
                     
                        Kot rezervni deli za vozila, dana v promet pred 1. julijem 2008
                     
                     
                         
                     
                  
                        
                                    2(c)
                                 
                                 
                                    Aluminij z utežnim deležem svinca do 0,4 %
                                 
                              
                     
                         
                     
                     
                         
                     
                  
                        
                                    3.
                                 
                                 
                                    Bakrova zlitina z utežnim deležem svinca do 4 %
                                 
                              
                     
                         
                     
                     
                         
                     
                  
                        
                                    4(a)
                                 
                                 
                                    Ležajne skodele in puše
                                 
                              
                     
                        Kot rezervni deli za vozila, dana v promet pred 1. julijem 2008
                     
                     
                         
                     
                  
                        
                                    4(b)
                                 
                                 
                                    Ležajne skodele in puše v motorjih, menjalnikih in kompresorjih v klimatskih napravah
                                 
                              
                     
                        1. julij 2011 in po tem datumu kot rezervni deli za vozila, dana v promet pred 1. julijem 2011
                     
                     
                         
                     
                  
                        Svinec in svinčeve spojine v sestavnih delih
                     
                  
                        
                                    5.
                                 
                                 
                                    Akumulatorji
                                 
                              
                     
                         
                     
                     
                        X
                     
                  
                        
                                    6.
                                 
                                 
                                    Dušilniki nihanj
                                 
                              
                     
                         
                     
                     
                        X
                     
                  
                        
                                    7(a)
                                 
                                 
                                    Sredstva za vulkaniziranje in stabilizatorji za elastomere v zavornih ceveh, ceveh za gorivo, ventilacijskih ceveh, elastomerskih/kovinskih delih sestavnih delov vozila in bloku motorja
                                 
                              
                     
                        Kot rezervni deli za vozila, dana v promet pred 1. julijem 2005
                     
                     
                         
                     
                  
                        
                                    7(b)
                                 
                                 
                                    Sredstva za vulkaniziranje in stabilizatorji za elastomere v zavornih ceveh, ceveh za gorivo, ventilacijskih ceveh, elastomerskih/kovinskih delih sestavnih delov vozila in bloku motorja z utežnim deležem svinca do 0,5 %
                                 
                              
                     
                        Kot rezervni deli za vozila, dana v promet pred 1. julijem 2006
                     
                     
                         
                     
                  
                        
                                    7(c)
                                 
                                 
                                    Sredstva za spajanje za elastomere v pogonskih kolesjih z utežnim deležem svinca do 0,5 %
                                 
                              
                     
                        1. julij 2009
                     
                     
                         
                     
                  
                        
                                    8(a)
                                 
                                 
                                    Spajke v elektronskih tiskanih vezjih in drugih električnih delih, razen na steklu
                                 
                              
                     
                        Tipi vozil, odobreni pred 31. decembrom 2010, in rezervni deli za ta vozila (ponovni pregled leta 2009)
                     
                     
                        X (1)
                        
                     
                  
                        
                                    8(b)
                                 
                                 
                                    Spajke v električnih delih na steklu
                                 
                              
                     
                        Tipi vozil, odobreni pred 31. decembrom 2010, in rezervni deli za ta vozila (ponovni pregled leta 2009)
                     
                     
                        X (1)
                        
                     
                  
                        
                                    9.
                                 
                                 
                                    Ležišča ventilov
                                 
                              
                     
                        Kot rezervni deli za tipe motorja, razvite pred 1. julijem 2003
                     
                     
                         
                     
                  
                        
                                    10.
                                 
                                 
                                    Električne komponente s svincem v steklu ali keramični matrični spojini, razen v steklu za žarnice in glazure vžigalnih svečk
                                 
                              
                     
                         
                     
                     
                        X (2)
                        
                        (za komponente, ki niso piezoelektrične komponente motorja)
                     
                  
                        
                                    11.
                                 
                                 
                                    Pirotehnična sprožila
                                 
                              
                     
                        Tipi vozil, odobreni pred 1. julijem 2006, in rezervni deli za ta vozila
                     
                     
                         
                     
                  
                        Šestvalentni krom
                     
                  
                        
                                    12(a)
                                 
                                 
                                    Protikorozijski premazi
                                 
                              
                     
                        Kot rezervni deli za vozila, dana v promet pred 1. julijem 2007
                     
                     
                         
                     
                  
                        
                                    12(b)
                                 
                                 
                                    Protikorozijski premazi za sornike in matice za sestavne dele vozila
                                 
                              
                     
                        Kot rezervni deli za vozila, dana v promet pred 1. julijem 2008
                     
                     
                         
                     
                  
                        
                                    13.
                                 
                                 
                                    Absorpcijski hladilniki v avtodomih
                                 
                              
                     
                         
                     
                     
                        X
                     
                  
                        Živo srebro
                     
                  
                        
                                    14(a)
                                 
                                 
                                    Žarnice za razelektrenje za žaromete
                                 
                              
                     
                        Tipi vozil, odobreni pred 1. julijem 2012, in rezervni deli za ta vozila
                     
                     
                        X
                     
                  
                        
                                    14(b)
                                 
                                 
                                    Fluorescentne cevi v prikazovalnikih instrumentov
                                 
                              
                     
                        Tipi vozil, odobreni pred 1. julijem 2012, in rezervni deli za ta vozila
                     
                     
                        X
                     
                  
                        Kadmij
                     
                  
                        
                                    15.
                                 
                                 
                                    Akumulatorji za vozila na električni pogon
                                 
                              
                     
                        31. december 2008 in po tem datumu kot rezervni deli za vozila, dana v promet pred 31. decembrom 2008
                     
                     
                         
                     
                  Opombe:
            Najvišji dopustni utežni delež svinca, šestvalentnega kroma in živega srebra je do 0,1 % v homogenem materialu, za kadmij pa do 0,01 % v homogenem materialu.
            Ponovna uporaba delov vozil, ki so bila ob izteku veljavnosti izjeme že v prometu, se dovoli brez omejitev, saj je člen 4(2)(a) ne ureja.
            Rezervni deli, dani v promet po 1. juliju 2003, ki se uporabijo za vozila, dana v promet pred 1. julijem 2003, so izvzeti iz določb člena 4(2)(a) (3).
         
      
      
         (1)  Razstavljanje, če se v povezavi z navedbo 10 prekorači povprečna mejna vrednost 60 gramov na vozilo. Elektronske naprave, ki jih proizvajalec ni namestil na tekočem traku, se za uporabo te klavzule ne upoštevajo.
      
         (2)  Razstavljanje, če se v povezavi z navedbo 8 prekorači povprečna mejna vrednost 60 gramov na vozilo. Elektronske naprave, ki jih proizvajalec ni namestil na tekočem traku, se za uporabo te klavzule ne upoštevajo.
      
         (3)  Ta klavzula se ne uporablja za protiuteži za kolesa, grafitne ščetke za elektromotorje in zavorne obloge.“